<b>שאלה </b>ותורינו הדרת מורינו ורבינו משה הרב המובהק הפטיש החזק יחיד הדור ופלאו ממזרח שמש עד מבואו ירום הודו ויגדל כבודו ויהי אלהים מסעדו במה שנהגו החזנין לומר נגונים ופיוטים או שאר שירים ותשבחות או שירים לחתן או למילה וכיוצא ואומרים זה באמצע הברכות שקודם קרית שמע ולאחר ק"ש בשחרית ובערבית ובלילי המועדים עד כי בערבית לילי ימים טובים רוב בני אדם אין בדעתם במה שאומר החזן ואינם יודעים אם הוא בברכות או בפיוטים כל קבל דנא יהיו נא דברינו אל נכח פני משה אדוננו וידריכו מה נעשה אם יוכל לומר זה באמצע הברכות או לאחר הברכות או קודם התחלת קדיש אחר והוא רחום יאמר הפיוטים ואח''כ יתחיל ולא יפסיק או לא שנא וכן תורינו הדרתו מה ענין הברכה הנקראת ברכת בתולים והיא אשר צג אגוז בגן עדן והנה יבואו העדה שושביני החתן והכלה וקרוביהם בית החתן ויקח המברך כוס בידו ויאמר בפה"ג ויברך על הבשמים ואח"כ מברך אשר צג אגוז וכו' ופותחת בשם וחותמת בשם כשאר הברכות יורינו מורה צדק מה טיבה של ברכה זו אם הוא דין או מנהג וכן מברכין אח"כ שבע ברכות ואף כי לא יהיה שום סעודה וגם אין פנים חדשות כלל יורנו מורינו אם יכולין לברך ברכות אלו או לא והיה שכרו כפול מה':